**EMLÉKEZTETŐ**

**ELTE TTK HÖK Földrajz- és Földtudományi Szakterületi Bizottság ülése**

**Ülés helyszíne:** ELTE Lágymányosi Campus, Déli tömb, Aréna

**Ülés időpontja:** 2013. augusztus 16.

**Az ülésen jelen vannak:**

* Szavazati joggal: Zakariás Barbara, Budafai Viktória, Lendvai Péter, Lukács Károly, Vara Bálint, Csóka Krisztián, Góth Roland, Skobrák Tibor;
* Tanácskozási joggal: Farkas Rita, Kovács Bence, Jakab Dávid, Vígh Balázs, Schneck Tamás, Németh Gergely, Kovács László, Árvai Anett, Dukán András Ferenc, Vincze Attila, Tóth Mónika, Bíró Máté, Kiss Zsóka, Uhljár Péter, Kozma Márton

12:28 – Skobrák Tibor megállapítja, hogy az ülésen 7 fő szavazati joggal rendelkezik.

**12:29 - Skobrák Tibor megnyitja az ülést.**

**12:29 –** Skobrák Tibor felkéri Kozma Mártont, az ülés során az Ellenőrző Bizottság képviseletére, a jelölt vállalta a jelölést.

*12:29 – A Szakterületi Bizottság határozatot hozott:*

28/2013 (VIII. 16.) számú Földrajz- és Földtudományi Szakterületi Bizottság határozata: ELTE TTK HÖK Földrajz- és Földtudományi Szakterület Bizottsága 7 fővel, egyhangúlag megválasztotta Kozma Mártont az Ellenőrző Bizottság képviseletére.

**12:30 –** Skobrák Tibor felkéri Farkas Ritát az ülés jegyzőkönyvvezetőjének, a jelölt vállalta a jelölést.

*12:30 – A Szakterületi Bizottság határozatot hozott:*

29/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 7 fővel, egyhangúlag megválasztotta Farkas Ritát az ülés jegyzőkönyvvezetőjének.

**12:31** – Skobrák Tibor ismertette az előzetesen kiküldött napirendi pontokat, melyek az alábbiak:

1. Bejelentések
2. Személyi kérdések
3. Gólya-mentor találkozó
4. Gólyaavató
5. Évkezdés
6. Egyebek

Az ismertetett napirendet a Bizottság elfogadta, módosítási javaslat nem érkezett.

*12:32 – A Szakterületi Bizottság határozatot hozott:*

30/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 7 fővel, egyhangúlag elfogadta az ülés napirendjét.

**1.Bejelentések (12:33)**

Dukán András Ferenc a rendezvényekről beszél, ismerteti a tervezett kapcsolatot a SOTE Klubbal.

**12:33 -** Lukács Károly megérkezett az ülésre. Az Ellenőrző Bizottság képviseletében Kozma Márton megállapítja, hogy az ülés 8 fővel határozatképes.

12:35 - Skobrák Tibor lezárja az első napirendi pontot.

**2. Személyi kérdések (12:35)**

Skobrák Tibor felkéri Vara Bálintot az előzetesen kiküldött szakterületi koordinátori pályázatának ismertetésére, mely után a jelen lévők kérdéseket tehetnek fel.

Skobrák Tibor érdeklődik, hogy Vara Bálint a diplomázás évében hogyan fogja tudni betölteni a koordinátori tisztséget. Vara Bálint biztosítja, hogy az időbeosztásra már a pályázat megírásakor is gondolt.

Uhljár Péter megkérdezte, hogy meddig tervezi a koordinátori tisztség betöltését. Vara Bálint válaszában elmondta, hogy 1 évig, azonban megfelelő utód hiánya esetén tovább is.

Lukács Károly érdeklődik az EGEA, a Földrajzos Klub és a korrepetálások tervezetéről.

Vara Bálint elmondja, hogy Horváth Balázzsal tárgyal a korrepetálásról és a kirándulásokról, emellett Lovász Tamással is (EGEA contact person).

Árvai Anett kérdez a felsőbb évesek bevonásáról a szakterület életébe. Vara Bálint kifejti véleményét ennek fontosságáról, elmondja terveit.

Bíró Máté megjegyzi, hogy a Földrajzos Klub nagyobb reklámot igényelne. Vara Bálint elmondja, hogy a Földrajzos Klub a hallgatóság mellett az oktatókat is érinti, ennek megfelelően rendezvények, és megfelelő reklám kialakítása zajlik.

Zakariás Barbara felhívja a figyelmet az aktív szakterületi tagok fontosságára.

**12:49 -** Budafai Viktória elhagyta az ülést.

Árvai Anett megjegyzi, hogy a Szakterületi Csoport listájára kiküldött információkat a jövőben az évfolyamok listájára is érdemes lenne kiküldeni.

Uhljár Péter érdeklődik a Földtudományi Centrum oktatóival való kapcsolattartásra. Vara Bálint ismerteti szándékát, miszerint egy földtudomány szakon hallgató segítségét fogja kérni.

**12:52 -** Budafai Viktória újra csatlakozott az üléshez.

Kozma Márton felhívja a figyelmet a vérfrissítés fontosságára. Vara Bálint kifejti, hogy a Szervezői Csoporttal együttműködve tervezi a rendezvények megszervezését és lebonyolítását, melyben Góth Roland nagy részt fog vállalni.

**12:55** – Vara Bálint elhagyja az ülést, távollétében tanácskozás zajlik.

Kozma Márton és Skobrák Tibor kifejtik véleményüket Vara Bálint példamutató lelkesedéséről és alkalmasságáról, mindketten támogatásukról biztosítják az ülésen jelenlévőket.

Uhljár Péter pozitívumként emeli ki Vara Bálint közéleti tevékenysége melletti jó tanulmányi eredményét.

Lukács Károly megjegyzi, hogy véleménye szerint Vara Bálint mindenkit meggyőzött.

**13:02 –** Vara Bálint újra csatlakozik az üléshez.

*13:06 - A Szakterületi Bizottság határozatot hozott:*

31/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 8 fővel, egyhangúlag (8 igen, 0 nem, 0 tartózkodás mellett) jelöli Vara Bálintot a Földrajz- és Földtudományi szakterületi koordinátori tisztségre.

Vara Bálint Földrajz- és Földtudományi Intézeti Tanács delegáltnak jelöli Ignéczi Ádámot, a jelölt vállalta a jelölést.

*13:08 – A Szakterületi Bizottság határozatot hozott:*

32/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 8 fővel, egyhangúlag támogatja Ignéczi Ádám Földrajz- és Földtudományi Intézeti Tanács delegáltságát.

**13:09 –** Skobrák Tibor lezárja a második napirendi pontot.

**3. Gólya-mentor találkozó (13:09)**

Vara Bálint ismerteti a rendezvény időbeosztását, ismerteti a nap programjait. Zakariás Barbara és Kozma Márton kiegészítik Vara Bálint gondolatait.

Dukán András Ferenc felhívja a figyelmet olyan fontos dolgokra, változásokra, melyekre az esemény során figyelni kell. (ösztöndíjak, gólyahajó, tanár szakosok tábora)

**13:24 -** Jakab Dávid elhagyta az ülést.

Skobrák Tibor felhívja a figyelmet a viselkedés fontosságára, példamutatásra.

**13:27** - Jakab Dávid újra csatlakozott az üléshez.

13:27 Skobrák Tibor lezárja a harmadik napirendi pontot.

**4. Gólyaavató (13:28)**

Vara Bálint és Skobrák Tibor ismertetik előző éves tapasztalataikat, elmondják ötleteiket, hogyan lehetne az eseményen javítani.

Az ülésen jelenlévők között tárgyalás zajlik arról, hogy lehetne a gólyaavató és a gólyahajó egy napon tartva, a társaság összefogása érdekében, végül több ellenérvet felhozva az ötlet elvetésre került.

**13:39 -** Dukán András Ferenc, Kiss Zsóka és Farkas Rita elhagyja az ülést.

Skobrák Tibor felkéri Zakariás Barbarát a jegyzőkönyvvezetésre, a jelölt vállalta a jelölést.

*13:40 - A Szakterületi Bizottság határozatot hozott:*

33/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 8 fővel, egyhangúlag megválasztotta Zakariás Barbarát az ülés jegyzőkönyvvezetőjének.

**13:42 –** Dukán András Ferenc újra csatlakozik az üléshez.

A Szakterületi Bizottság megegyezik a Gólyaavató időpontjában; 2013. szeptember 19. a környezettudományi szakterülettel együtt lesz tartva, az ülés résztvevői továbbá megbeszélték a szervezés kereteit, főszervező, illetve további szervezők kerültek kijelölésre.

**13:53 –** Skobrák Tibor lezárja a negyedik napirendi pontot.

**5. Évkezdés (13:53)**

Vara Bálint megerősíti a beiratkozás időpontját, részleteit, elmondja, hogy Dékáni kézfogó, közös tárgyfelvétel és körbevezetés lesz a beiratkozás után, a mentorpárok vezénylésével.

Dukán András Ferenc felhívja a figyelmet, hogy a TTK tanár szakosai az ELTE Lágymányosi Campuson iratkoznak be, a beiratkozás időpontja 2013. szeptember 5., továbbá elmondja a tanár szakosok beiratkozásának részleteit.

Vara Bálint felszólítja a mentorokat a tanár szakosok beiratkozásán való odafigyelésre is.

**14:07 –** Dukán András Ferenc és Kiss Zsóka elhagyja az ülést.

Bíró Máté Neptunnal kapcsolatban érdeklődött az alaptámogatás mikéntjéről.

14:10 – Skobrák Tibor lezárja az ötödik napirendi pontot.

**6. Egyebek (14:10)**

**14:11** - Kiss Zsóka újra csatlakozik az üléshez.

Góth Roland, mint a gólyahajó staff koordinátora, megkért minden mentort és a szakterület összes aktív tagját, hogy segítsék őt munkájában.

Budafai Viktória érdeklődik, hogy a Geo-bio gólyatáborban, Bódvarákón, hogyan lesz megoldva a Földrajzos Klub sátra. Vara Bálint felhívja a figyelmet, a felsőbbévesek buzdítására, hogy vállaljanak részt a sátor működtetésében.

Skobrák Tibor érdeklődik, hogy át lehet-e, illetve át kell-e adnia a SzaB elnöki pozícióját. Vara Bálint kifejti véleményét.

**14:19 – Skobrák Tibor lezárja az utolsó napirendi pontot, ezzel lezárja az ülést is.**

**Határozatok**

28/2013 (VIII. 16.) számú Földrajz- és Földtudományi Szakterületi Bizottság határozata: ELTE TTK HÖK Földrajz- és Földtudományi Szakterület Bizottsága 7 fővel, egyhangúlag megválasztotta Kozma Mártont az Ellenőrző Bizottság képviseletére.

29/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 7 fővel, egyhangúlag megválasztotta Farkas Ritát az ülés jegyzőkönyvvezetőjének.

30/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 7 fővel, egyhangúlag elfogadta az ülés napirendjét.

31/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 8 fővel, egyhangúlag (8 igen, 0 nem, 0 tartózkodás mellett) jelöli Vara Bálintot a Földrajz- és Földtudományi szakterületi koordinátori tisztségre.

32/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 8 fővel, egyhangúlag támogatja Ignéczi Ádám Földrajz- és Földtudományi Intézeti Tanács delegáltságát.

33/2013 (VIII. 16.) számú Földrajz- és Földtudományi Szakterületi bizottsági határozat: ELTE TTK HÖK Földrajz- és Földtudományi Szakterület Bizottsága 8 fővel, egyhangúlag megválasztotta Zakariás Barbarát az ülés jegyzőkönyvvezetőjének.

**A jegyzőkönyvet hitelesítette:**

**Farkas Rita Skobrák Tibor**

**Jegyzőkönyvvezető Szakterületi Bizottság elnöke**

**Zakariás Barbara**

**Jegyzőkönyvvezető**